CELEX: 32020D0759
Language: fi
Date: 2020-06-08 00:00:00
Title: Komission täytäntöönpanopäätös (EU) 2020/759, annettu 8 päivänä kesäkuuta 2020, täytäntöönpanopäätöksen (EU) 2016/588 muuttamisesta sen soveltamisalan laajentamiseksi koskemaan tehokkaiden 12V:n vaihtovirtageneraattoreiden käyttöä tietyillä vaihtoehtoisilla polttoaineilla toimivissa henkilöautoissa (ETA:n kannalta merkityksellinen teksti)

9.6.2020   
               
               
                  FI
               
               
                  Euroopan unionin virallinen lehti
               
               
                  L 179/13
               
            
         KOMISSION TÄYTÄNTÖÖNPANOPÄÄTÖS (EU) 2020/759,
         annettu 8 päivänä kesäkuuta 2020,
         täytäntöönpanopäätöksen (EU) 2016/588 muuttamisesta sen soveltamisalan laajentamiseksi koskemaan tehokkaiden 12V:n vaihtovirtageneraattoreiden käyttöä tietyillä vaihtoehtoisilla polttoaineilla toimivissa henkilöautoissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/631 (1) ja erityisesti sen 11 artiklan 4 kohdan,
         sekä katsoo seuraavaa:
         
                     (1)
                  
                  
                     Valmistajat ŠKODA AUTO a.s., FORD-Werke GmbH, Groupe RENAULT, FCA Italy SpA, SEAT SA, Volkswagen AG, Automobiles Citroen, Automobiles Peugeot, PSA Automobiles SA ja OPEL Automobile GmbH esittivät yhdessä 17 päivänä lokakuuta 2019 komission täytäntöönpanoasetuksen (EU) N:o 725/2011 (2) 12 a artiklan mukaisen pyynnön komission täytäntöönpanopäätöksen (EU) 2016/588 (3) muuttamisesta siten, että innovatiivisen teknologian käyttö laajennetaan tietyillä vaihtoehtoisilla polttoaineilla toimiviin henkilöautoihin.
                  
               
                     (2)
                  
                  
                     Hakijat ovat esittäneet, että koska nestekaasulla tai paineistetulla maakaasulla toimivien henkilöautojen osuus kasvaa, täytäntöönpanopäätöksen (EU) 2016/588 soveltamisalaan olisi kuuluttava myös tehokkaiden 12 voltin vaihtovirtageneraattorien käyttö tällaisissa autoissa ja joitakin testausmenetelmään kuuluvia tekijöitä olisi mukautettava vastaavasti.
                  
               
                     (3)
                  
                  
                     Komissio on arvioinut pyynnön asetuksen (EU) 2019/631 11 artiklan, täytäntöönpanoasetuksen (EU) N:o 725/2011 sekä asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009 (4)” (heinäkuun 2018 versio) (5) mukaisesti. Se piti pyyntöä perusteltuna nestekaasua ja paineistettua maakaasua käyttävien ajoneuvojen osalta ja katsoi, että tällaisissa ajoneuvoissa käytettävän tehokkaan 12 voltin vaihtovirtageneraattorin vähimmäishyötysuhdetta olisi sen vuoksi mukautettava, jotta voidaan ottaa huomioon tämän innovatiivisen teknologian käyttö kyseisillä polttoaineilla toimivissa ajoneuvoissa.
                  
               
                     (4)
                  
                  
                     Lisäksi katsotaan, että muut hyväksymispäätökset huomioon ottaen on asianmukaista ja johdonmukaista käsitellä myös E85-käyttöisten ajoneuvojen tilannetta. Tällaisten ajoneuvojen osalta olisi erityisesti selvennettävä, että koska E85:n saatavuus on rajallista unionin markkinoilla, tätä polttoainetta ei ole asianmukaista erottaa bensiinistä tehokkaan 12 voltin vaihtovirtageneraattorin käytöllä saatavien hiilidioksidisäästöjen määrittämiseksi.
                  
               
                     (5)
                  
                  
                     Sen vuoksi täytäntöönpanopäätöstä (EU) 2016/588 olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Muutetaan täytäntöönpano päätös (EU) 2016/588 seuraavasti:
            
                        1)
                     
                     
                        Korvataan 2 artiklan 1 kohdan c alakohta seuraavasti:
                        
                                    ”c)
                                 
                                 
                                    sen hyötysuhde on vähintään
                                    
                                                i)
                                             
                                             
                                                73,8 prosenttia bensiini- tai E85-käyttöisissä ajoneuvoissa, joissa ei ole turboahdinta;
                                             
                                          
                                                ii)
                                             
                                             
                                                73,4 prosenttia turboahtimella varustetuissa bensiini- tai E85-käyttöisissä ajoneuvoissa;
                                             
                                          
                                                iii)
                                             
                                             
                                                74,2 prosenttia dieselkäyttöisissä ajoneuvoissa;
                                             
                                          
                                                iv)
                                             
                                             
                                                74,6 prosenttia nestekaasukäyttöisissä ajoneuvoissa, joissa ei ole turboahdinta;
                                             
                                          
                                                v)
                                             
                                             
                                                74,1 prosenttia turboahtimella varustetuissa nestekaasukäyttöisissä ajoneuvoissa;
                                             
                                          
                                                vi)
                                             
                                             
                                                76,3 prosenttia paineistetulla maakaasulla toimivissa ajoneuvoissa, joissa ei ole turboahdinta;
                                             
                                          
                                                vii)
                                             
                                             
                                                75,7 prosenttia turboahtimella varustetuissa paineistetulla maakaasulla toimivissa ajoneuvoissa.”
                                             
                                          
                              
                  
                        2)
                     
                     
                        Lisätään 3 artiklaan kohdat seuraavasti:
                        
                           ”3.   Jos innovatiivinen teknologia on asennettu kahdella polttoaineella toimivaan tai polttoainevaatimuksiltaan joustavaan (flex-fuel) ajoneuvoon, hyväksyntäviranomaisen on kirjattava hiilidioksidisäästöt seuraavasti:
                           
                                       a)
                                    
                                    
                                       kun kyseessä ovat bensiiniä ja kaasumaisia polttoaineita käyttävät kahdella polttoaineella toimivat ajoneuvot, hiilidioksidisäästöjen arvo nestekaasun tai paineistetun maakaasun osalta;
                                    
                                 
                                       b)
                                    
                                    
                                       kun kyseessä ovat bensiiniä ja E85:tä käyttävät flex-fuel-ajoneuvot, hiilidioksidisäästöjen arvo bensiinin osalta.
                                    
                                 
                        
                           4.   Sertifioidut hiilidioksidisäästöt, jotka on kirjattu viitaten ekoinnovaatiokoodiin 17, voidaan ottaa huomioon ainoastaan laskettaessa valmistajien keskimääräisiä hiilidioksidipäästöjä kalenterivuoteen 2020 saakka kyseinen vuosi mukaan lukien.”
                        
                     
                  
                        3)
                     
                     
                        Korvataan liitteessä olevat taulukot 2 ja 3 seuraavasti:
                        ”Taulukko 2
                        
                           Hyötytehon kulutus
                        
                        
                                    Moottorityyppi
                                 
                                 
                                    Hyötytehon kulutus (VPe) [l/kWh]
                                 
                              
                                    Bensiini/E85
                                 
                                 
                                    0,264
                                 
                              
                                    Bensiini/E85, turbo
                                 
                                 
                                    0,280
                                 
                              
                                    Dieselöljy
                                 
                                 
                                    0,220
                                 
                              
                                    Nestekaasu
                                 
                                 
                                    0,342
                                 
                              
                                    Nestekaasu, turbo
                                 
                                 
                                    0,363
                                 
                              
                                     
                                 
                                 
                                    Hyötytehon kulutus (VPe) [m3/kWh]
                                 
                              
                                    Paineistettu maakaasu (G20)
                                 
                                 
                                    0,259
                                 
                              
                                    Paineistettu maakaasu (G20), turbo
                                 
                                 
                                    0,275
                                 
                              
                           
                        
                           Taulukko 3
                        
                        
                           Polttoaineen muuntokerroin
                        
                        
                                    Polttoainetyyppi
                                 
                                 
                                    Muuntokerroin
                                 
                              
                                     
                                 
                                 
                                    [100 g CO2/l]
                                 
                                 
                                    [g CO2/l]
                                 
                              
                                    Bensiini/E85
                                 
                                 
                                    23,3
                                 
                                 
                                    2 330 
                                 
                              
                                    Dieselöljy
                                 
                                 
                                    26,4
                                 
                                 
                                    2 640 
                                 
                              
                                    Nestekaasu
                                 
                                 
                                    16,3
                                 
                                 
                                    1 629 
                                 
                              
                                     
                                 
                                 
                                    [100 g CO2/m3]
                                 
                                 
                                    [g CO2/m3]
                                 
                              
                                    Paineistettu maakaasu (G20)
                                 
                                 
                                    18,0
                                 
                                 
                                    1 795 ”
                                 
                              
                  
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 8 päivänä kesäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 111, 25.4.2019, s. 13.
         
            (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).
         
            (3)  Komission täytäntöönpanopäätös (EU) 2016/588, annettu 14 päivänä huhtikuuta 2016, tehokkaissa 12V:n vaihtovirtageneraattoreissa käytettävän teknologian hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 101, 16.4.2016, s. 25).
         
            (4)  Euroopan parlamentin ja neuvoston asetus (EY) N:o 443/2009, annettu 23 päivänä huhtikuuta 2009 , päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 140, 5.6.2009, s. 1).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52